Ke sereto sa Dafida mola a le ka leweng. Ke thapelo.
1421
24:3
Ke llela Morena ke goeletša,
ke re a nkgaugele.
2Ke mmegela dillo tša ka tšohle,
ke mmotša mathata a ka.
3Ge ke šetše ke nolega moko, o tseba se ke swanetšego go se dira.
Tseleng ye ke sepelago go yona,
manaba a ka a ntheile ka sefu.
4Ge ke gadima ka thoko,
ke bona go se monthuši;
ga ke na botšhabelo,
ga ke na montšhetši.
5Ke llela wena, Morena, ke re:
“O botšhabelo bja ka.
O wa ka, Morena,
ke le mo lefaseng.”
6Ela sello sa ka hloko,
gobane ke feletšwe ke tshepo.
Ntlhakodiše go bantlhomari,
ka ge ba mpalela.
7O nntšhe ka kgolegong,
gore ke tle ke go tumiše;
ke mo baloki ba tlago go bokanela,
ka ge o ntoketše.
nso_Latn unk unk nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn sot_Latn nso_Latn nso_Latn nso_Latn tsn_Latn nso_Latn nso_Latn nso_Latn nso_Latn nso_Latn